system
Răspunde în limba română, în stilul Wikipedia, cat mai corect gramatical.
user
Ai detalii despre Mărul lupului?
assistant
Aristolochia clematitis L.,  (Mărul lupului), este o specie de plantă erbacee, perenă, glabră și cu miros neplăcut, care crește în locuri cultivate și în tufișuri.

Denumire populară 
Este cunoscută în limbaj comun, în afară de mărul lupului, și ca , 
 cucurbețea
 cucurbețică
 dalac
 fasolea-cioarei
 lepădătoare
 lingura-frumoaselor
 lingura-popii
 omag
 păsulică
 fasolică
 remf
  limba lupului

Caracteristici 
 Rădăcina este sub formă de rizom repent, ramificat.
 Tulpina aeriană este simplă, erectă, neramificată. 
 Frunzele sunt de forma ovat-triunghiulară, cordate la bază și dispuse altern. 
 Florile sunt zigomorfe, cu un periant cilindric, în formă de tub lărgit în partea superioară, ca o pâlnie. Apar în mai-iunie, câte 3-5, la subsuoara frunzelor și au culoarea galben-deschis.
 Fructele sunt capsule piriforme, cu multe semințe.

Farmacologie 
Are acțiune purgativă drastică. De asemenea, are acțiune puternic emenagogă și ocitocică. Cercetările recente nu mai recomandă substanțele active din această plantă, deoarece s-a constatat că au acțiune carcinogenă (favorizează dezvoltarea celulelor canceroase). Nu se mai recomandă nici extern.

Înmulțire 
Se înmulțește prin semințe.

Răspândire 
Este frecventă ca buruiană în vii și livezi, în câmpurile cultivate și pe marginea drumurilor, (mai ales în județele: Arad, Bistrița-Năsăud, Caraș-Severin, Cluj, Mureș, Sibiu, Timiș, Mehedinți, Dolj, Gorj, Vâlcea, Ialomița, Ilfov, Prahova, Bacău, Galați, Iași, Neamț, Vaslui).

Utilizare 
Mai nou se crede că reprezintă cauza a mii de cazuri de insuficiență renală din România, Bulgaria, Serbia, Bosnia și Herzegovina și Croația unde se crede că planta este consumată neintenționat prin făină contaminată.

Planta nu se folosește nici intern, nici extern.

Intoxicațiile 
Planta nu se recomandă sub nicio formă. S-au semnalat numeroase intoxicări cu preparate din această plantă recomandate de impostori în "vindecarea tuturor formelor de cancer". În caz de intoxicații cu această plantă, se fac spălături stomacale cu cărbune activ, tanin 2%, diuretice, multe lichide și opiacee.

Vezi și 
 Listă de genuri de plante ornamentale

Bibliografie 

 Dicționar dendrofloricol, Editura științifică și enciclopedică, București, 1989;
 Botanică farmaceutică, Editura didactică și pedagogică, București, 1981;
 Medicină naturistă, Editura medicală, București, 1987.

Note 

Aristolochiaceae
Plante medicinale